தேய்ச்சுட்டு நானும் தேய்ச்சுக்க வேண்டாமா ? வயசு பதிமூணு ஆறது. எண்ணை தேய்ச்சுக்க வராது உனக்கு. குனிடீ " கல்யாணிக்கு பொறுமை கிடையாது. தேங்காய் நாரை உரிப்பது போல் தலையை வலிக்க வலிக்கத் தேய்க்கிறாள் கல்யாணி. கத்தரிப்பூ ஸாடின் துணியில் அம்மா எனக்குப் பாவாடை தைத்திருக்கிறாள் அந்த தீபாவளிக்கு. வழுக்கிக் கொண்டு தையல் மிஷினில் ஓடும்போதே மனம் ஆசைப்பட்டது. அந்த முறை அளவு எடுத்து பாவாடை தைத்தாள் அம்மா. " அளவு எடுக்கணும் வாடீ... ஒசந்து போய்ட்டே நீ " அளவு எடுத்துவிட்டு நிமிர்கிறாள். " ரெண்டு இஞ்ச் பெரிசாய்டுத்து இந்தப்